দেশের অভ্যন্তরীণ রাজনীতি নিয়ে অতটা ভাবতে হয়নি সরকারকে। তবে রোহিঙ্গা ইস্যু কেন্দ্র করে আন্তর্জাতিক রাজনীতি সামলাতে বেশ বেগ পেতে হয়েছে। চালের লাগামহীন মূল্যবৃদ্ধি ও অন্যান্য ভোগ্যপণ্যের ঊর্ধ্ব মূল্য ও ব্যাংক খাতের অস্থিরতা ছিল বটে; তার পরও বিচক্ষণ অর্থনৈতিক ভাবনা ও প্রয়োগের কারণে শেষ পর্যন্ত অর্থনীতির মূলসূচকগুলোর অগ্রগতি অব্যাহত ছিল। আগাম বন্যায় ফসলের ক্ষতি ও পাহাড়ধসে মানুষের মৃত্যুসহ নানা প্রাকৃতিক ও মনুষ্যসৃষ্ট দুর্যোগ বারবার চ্যালেঞ্জে ফেলেছে। গুম-অপহরণসহ আইনশৃঙ্খলা পরিস্থিতির কারণে সমালোচনার মুখেও পড়তে হয়েছে। কিন্তু রাজনৈতিক সদিচ্ছা ও উন্নয়ন প্রকল্পগুলোর অগ্রগতি সরকারের ব্যাপারে এক ধরনের স্বস্তি এনেছে মানুষের মাঝে। বিশেষ করে নিজস্ব অর্থায়নে নির্মাণাধীন পদ্মা সেতু ও রাশিয়া, চীন, ভারতসহ উন্নত দেশগুলোর সঙ্গে বাণিজ্য চুক্তিÑভবিষ্যৎ সমৃদ্ধ বাংলাদেশের ইঙ্গিত বহন করেছে।